Θάνατος της Ντόρις Γκιρτζ

Τα απομεινάρια της Ντόρις Τζόαν Γκιρτζ (αγγλικά: Doris Joanne Girtz, γέννηση τον Μάιο του 1955 - Θάνατος περίπου το φθινόπωρο του 1978), η οποία ήταν γνωστή για δεκαετίες ως η "Άγνωστη της Κομητείας Πέρι" ή ως το " Κορίτσι με τα τιρκουάζ κοσμήματα"  βρέθηκαν στις 20 Ιουνίου του 1979, στο Γουότς Τάουνσιπ της Κομητεία Πέρι της Πενσυλβάνια. Η αιτία του θανάτου της δεν είναι γνωστή, αλλά θεωρήθηκε ως θάνατος κάτω από ύποπτες συνθήκες που πιθανόν περιλαμβάνει εγκληματική ενέργεια.Η ταυτότητα της έγινε γνωστή μετά από 46 χρόνια.

 Υπόθεση 
Τα απομεινάρια μιας γυναίκας ανακαλύφθηκαν από έναν λιθοδόμο δίπλα στο ποτάμι Τζουνιάτα στην Πενσυλβάνια, κοντά σε έναν αυτοκινητόδρομο, στις 20 Ιουνίου 1979. Τα λείψανα ήταν σε πολύ προχωρημένη αποσύνθεση και λίγο αργότερα υπολογίστηκε ότι ο θάνατός της έλαβε χώρα περίπου το φθινόπωρο του 1978.

Οι αρχές τότε θεωρούσαν ότι ήταν μεταξύ 15 και 30 ετών όταν πέθανε. Ωστόσο, αργότερα πίστευαν ότι η γυναίκα μπορεί να ήταν και 38 ετών. Ήταν λευκή, είχε ίσια ή ελαφρώς σπαστά μαλλιά, ήταν ξανθιά ή καστανόξανθη με μήκος μαλλιών μέχρι τους ώμους. Το ύψος της υπολογίστηκε μεταξύ 1.57 και 1.75 μέτρων, ενώ το βάρος της από 48 μέχρι 57 κιλά.

Είχε λάβει επαγγελματική οδοντιατρική φροντίδα κατά τη διάρκεια της ζωής της, καθώς ένα από τα πίσω δόντια της είχε αφαιρεθεί τέσσερα ή πέντε χρόνια πριν πεθάνει. Είχε επίσης κάνει σφραγίσματα. Επιπρόσθετα, ένα δόντι της και συγκεκριμένα ένας γομφίος, δεν είχε ακόμη αφαιρεθεί. Αν και υπήρχαν σημάδια ότι είχε φτιάξει το σχήμα των δοντιών της, δεν είναι εξακριβωμένο αν είχε βάλει κάποια στιγμή στην ζωή της σιδεράκια.

Λίγο διάστημα πριν τον θάνατο της, είχε σπάσει ένα πλευρό της, το οποίο όμως είχε θεραπευτεί. Η ανάλυση των οστών της έδειξε ότι είχε ζήσει για μεγάλο διάστημα στη Μέση Δύση ή στο Νότιο Καναδά, κοντά στις Μεγάλες Λίμνες, όταν ήταν έφηβη. Επίσης λίγο πριν από το θάνατο της, μπορεί να επέστρεψε στη Πενσυλβάνια αφού πέρασε αρκετούς μήνες στη νοτιοδυτική Αμερική. 

 Προσωπικά Αντικείμενα 
Η άγνωστη της περιφέρειας Πέρι φορούσε κοσμήματα. Συγκεκριμένα δύο ασημένια δαχτυλίδια με τιρκουάζ πέτρες, μία από τις οποίες περιείχε επίσης κομμάτια όνυχα.  Φορούσε επίσης ένα βραχιόλι αλυσίδα στο δεξί της χέρι, ένα γαλάζιο κολιέ στο λαιμό της και σκουλαρίκια στα αυτιά της. Τα κοσμήματα οδήγησαν τις αρχές να πιστέψουν ότι το θύμα μπορεί να είχε ζήσει για κάποιο διάστημα ή να προερχόταν από περιοχές όπως η Αριζόνα ή το Νέο Μεξικό.

Η γυναικά φορούσε ένα καφέ σακάκι, λευκό πουκάμισο και από μέσα ένα μπλε τοπάκι. Επίσης φορούσε λευκές μπότες με ασημένιες αγκράφες, καρό κάλτσες γκρι και κόκκινου χρώματος και μπλε παντελόνι. Το παντελόνι της ήταν κατασκευασμένο με μπλε νήμα που περιείχε και λίγες κόκκινες λεπτομέρειες.

 Έρευνα 
Το θύμα είχε ενταφιαστεί από τις αρχές λίγο μετά την ανακάλυψη της σωρού της στα τέλη της δεκαετίας του 1970. Ωστόσο το 2008 έγινε εκταφή και έλαβαν το DNA της και πέρασαν στο σύστημα τα οδοντιατρικά της αρχεία. Παρά το γεγονός ότι αυτά τα χαρακτηριστικά είχαν εισαχθεί σε εθνικές βάσεις δεδομένων, δεν υπήρξε αντιστοιχία με καμία αγνοουμένη γυναίκα. 

Εντούτοις εξήντα πιθανές ταυτότητες που ταίριαζαν με τα χαρακτηριστικά της τελικά αποκλείστηκαν. Επίσης η πιθανή εικόνα του προσώπου της, κατασκευάστηκε τρεις φορές από επαγγελματίες σκιτσογράφους. Για πρώτη φορά δημιουργήθηκε από την Μπάρμπαρα Μάρτιν-Μπέιλι το 2009. Έπειτα από το Εθνικό Κέντρο για τα Αγνοούμενα και Κακοποιημένα Παιδιά το οποίο έφτιαξε μια τρισδιάστατη εκδοχή του προσώπου της, προσθέτοντας ψηφιακά στρώματα μυών και δέρματος σε μια CT σάρωση του κρανίου της, η οποία κυκλοφόρησε το 2013. Επιπλέον, μια αναθεωρημένη εικόνα της άγνωστης κυκλοφόρησε το 2018.

Στις 27 Σεπτεμβρίου του 2023, ο οργανισμός γενετικής Othram ανακοίνωσε την πρόθεση του να πραγματοποιήσει γενετική εξέταση στα λείψανα της άγνωστης προκειμένου να ανακαλύψει την ταυτότητα της. Η εξέταση ήταν επιτυχής και έτσι τον Ιούνιο του 2025 οι αρχές ανακοίνωσαν δημόσια ότι το "κορίτσι με τα τιρκουάζ κοσμήματα" ήταν η Ντόρις Τζόαν Γκιρτζ, η οποία πέθανε στα 23 της έτη. Καταγόταν από τις πόλεις Ραβέννα και το Στρίτσμπορο του Οχάιο. Ήταν παντρεμένη δύο φορές και βρισκόταν στο δεύτερο διαζύγιο της λίγο πριν εξαφανιστεί τον Αύγουστο του 1977. Εντούτοις δεν δηλώθηκε ποτέ ως αγνοούμενη.

 Δείτε επίσης 
 Δολοφονία της Ρουθ Γουέιμιρ
 Δολοφονία της Ρουθ Μαρί Τέρι

 Παραπομπές 

Κατηγορία:Γυναίκες θύματα δολοφονίας
Κατηγορία:Γυναίκες του 20ού αιώνα